Quietanza di baliatico
Material: papyrus
Place: Oxyrhynchites
Categories: Quittung
Lohn
Amme
<gap/><gap/>
<gap/>[μ]ετὰ κυρίου [τοῦ ἑαυ]τῆς ὁμογνησίου 
ἀδελφοῦ Ἰσ[χυρί]ωνος, τῇ δὲ Σαραποῦτι 
μετὰ κυρίου [τ]οῦ ἑαυτῆς ἀνεψιοῦ 
Καπίτωνος Ὡ[ριγ]ένους μητρὸς Δημη
τροῦτος [ἀπὸ] τῆς αὐτῆς Παώμεως, 
[Δο]μητίῳ ...ατος μητρὸς Ἀπολλω
νίας ἀπʼ Ὀξ[υρύ]γχων πόλεως χαίρειν. 
ἀπέχομ[εν παρ]ὰ σοῦ τὰ συνπεφωνη
μένα τροφ[εῖα] καὶ τὴν ἄλλην δαπά
νην πᾶσαν ο[ὗ] ἡ δούλη ἡμῶν Ταᾶπις 
ἐτρόφευσεν υἱοῦ σοῦ Πτολλᾶν 
μητρὸς Ἡρακλοῦτος, ἐτῶν δύο , 
ἀπὸ τοῦ εἰκοστοῦ ἔτους Ἀντωνίνου 
Κ[αί]σαρος τοῦ κυρίου, ὃν καὶ αὐτότι παρα
[δε]δωκέναι σοι καὶ μηδέν σοι ἐνκα
[λεῖ]ν περὶ μηδενὸς ἁπλῶ[ς μ]έχρι τῆς 
ἐν[εστώση]ς ἡμέ[ρας].[ κυρία ἡ ἀπο]χὴ 
δισσὴ γραφεῖσα.  [κα] Αὐτοκράτορος 
Καίσαρος Τί[το]υ Αἰλίου Ἁδριανοῦ 
Ἀντωνίνου [Σ]εβαστοῦ Εὐσεβοῦς, 
Θὼθ ι. Ἰσχυρίων ὁ προγεγραμμένος 
ὁ καὶ τὸ σῶμα γράψας ἀπέχω τὰ τρο
φεῖα ὡς πρόκειται, καὶ ἔγραψα ὑπὲρ 
τῆς ἀδελφῆς μὴ εἰδυείας γράμμα
τα. Σαραποῦς Ὡρίωνος ἀπέχω τὰ 
[τ]ροφεῖα ὡς πρόκειται. Καπίτων 
Ὡριγᾶτος ἐπιγέγραμμαι τῆς 
τηθίδος μου κύριος καὶ ἔγραψα 
ὑπὲρ αὐτὴς μὴ εἰδυίης γράμ
ματα.